Andres Dvinjaninov

Andres Dvinjaninov (sündinud 20. novembril 1963 Tartus) on eesti näitleja, laulja, lavastaja ja teatrijuht. Ta lõpetas 1981. aastal Tartu 7. Keskkooli, seejärel õppis aastail 1981–1984 Tartu Riikliku Ülikooli majandusteaduskonnas. Lõpetas 1988. aastal Tallinna Riikliku Konservatooriumi lavakunstikateedri 13. lennu. Aastatel 1988–2000 oli ta Vanemuise teatri näitleja ja lavastaja. 2000–2006 töötas Eesti Nukuteatri kunstilise juhina ja 2006–2008 Eesti Nuku- ja Noorsooteatri lavastajana. 1996. aastal asutas Andres Dvinjaninov MTÜ Tartu Suveteatri Seltsi (Emajõe Suveteater). Ta on selle juhatuse esimees. Ta on mänginud üle 70 rolli Eestis ja Soomes, lavastanud üle 40 korra Vanemuises, Eesti Nuku- ja Noorsooteatris, Emajõe Suveteatris, teatrites Estonia ja Endla ning Viimsi Suveteatris ja Otepää Suveteatris, Karlova Teatris, esinenud muusikalavastustes, filmides ja telesarjades ("Libahuntide pärijanna" Riia Kinostuudios, "Sangarid", "Õnne 13", "Pilvede all", "Litsid", "Pank" jm), lavastanud telesarja "Eestlane ja venelane", dramatiseerinud ja kirjutanud näidendeid ja muusikalilibretosid. 1992. aastal oli Andres Dvinjaninov üks Eesti Näitlejate Liidu taasasutajaid ja 1993–2000 oli selle juhatuse liige. Ta on Eesti Näitlejate Liidu ning Eesti Lavastajate ja Dramaturgide Liidu liige. Aastatel 2002–2007 oli ta UNIMA Eesti Keskuse president. Aastatel 1980–1985 mängis ja laulis ta ansamblites Miks JUTITA, Salong, Kasum ja Justament, hiljem ansamblites Tip-Malts ja Raba. Alates 1993. aastast on ta ansambli Kaunimate Aastate Vennaskond liige. 2017. aastal osales ta TV3 saatesarja "Su nägu kõlab tuttavalt" 6. hooaja saadetes. 2018. aastal juhtis saadet “Tähtede hõbelusikas”. Ta on esinemise ja häälekoolitaja ning Eesti Televisiooni reisisaate "Reisile minuga" üks juhte. 1995 Rudyard Kipling / Andres Dvinjaninov, "Mowgli", Vanemuine 1997 Andres Dvinjaninov, "Päkapikutajad ja Kolekoll", Vanemuine 1998 Alan Ayckborn, "Hääleröövel", Vanemuine 2000 Peeter Sauter / Andres Dvinjaninov, "Inglitiivul ümber maailma", Eesti Nukuteater 2001 Andres Dvinjaninov, "Risk", Eesti Nukuteater 2001 Andres Dvinjaninov, "S. Ööbik ja P. Isik", Eesti Nukuteater Tartu Lutsu teatrimajas 2001 Andres Dvinjaninov, "Kalev @ Jälev. komm", Eesti Nukuteater Kalevi kommivabrikus 2002 Andres Dvinjaninov, "Päkapikutajad", Eesti Nukuteater Kalevi kommivabrikus 2003 Aino Pervik / Andres Dvinjaninov, "Kunksmoor", Eesti Nukuteater 2004 Jim Jacobs / Warren Casey, "Grease", , Eesti Nukuteater Tallinna Linnahallis 2004 Oskar Luts / Andres Dvinjaninov, "Nukitsamees", Eesti Nukuteater 2005 Astrid Lindgren / Urmas Lennuk, "Hulkur Rasmus", Emajõe Suveteater Tartus Jaama 14 pargis 2006 Urmas Lennuk, "Koidula", Emajõe Suveteater Tartus Jaama 14 2006 William Shakespeare / Andres Dvinjaninov / Jaagup Kreem / Elmar Liitmaa, "Romeo ja Julia", Eesti Nukuteater 2006 Jevgeni Švarts / Olav Ehala, "Lumekuninganna", Vanemuine 2007 Lastekontsert "Limpa", koostöö Eesti Riikliku Sümfooniaorkestri ja ETV lastekooriga eri kontserdipaikades 2007 Pidulik kontsert-lavastus Eesti Vabariigi 89. aastapäevaks, 24. veebruar 2007 Rahvusooperis Estonia 2007 Victor Hugo / Urmas Lennuk, "Jumalaema kiriku kellamees", Emajõe Suveteater 2007 Kristiina Jalasto / Priit Põldma / Õie Tähtla / Maili Lehtpuu, "Põlev pööning" (koos Vahur Kelleri, Andres Roosilehe, Priit Hummeli, Reeda Tootsiga), Eesti Nuku- ja Noorsooteater 2007 Astrid Lindgren / Vahur Keller, "Bullerby jõulud", Eesti Nuku- ja Noorsooteater 2008 Robin Hawdon, "Sviit", Vanemuine 2008 Samuil Maršak, "Kaksteist kuud", Eesti Nuku- ja Noorsooteater 2008 Kontsertlavastus "Muusikalihitid: Suvesuhe 2008", Eesti Nuku- ja Noorsooteater 2009 Mart Kivastik, "Kaunimad hetked su elus", Vanemuine 2010 "High Scool Musical", Eesti Nuku- ja Noorsooteater 2010 A. H. Tammsaare, "Põrgupõhja uus Vanapagan", Emajõe Suveteater 2010 Astrid Lindgren / Urmas Lennuk, "Hulkur Rasmus", Emajõe Suveteater Viimsi Rannarahva Muuseumi õuel 2011 Ülo Vinter / Ülo Raudmäe, "Pipi Pikksukk", Rahvusooper Estonia 2011 Andrus Kivirähk / Tauno Aints / Urmas Lennuk, "Limpa ja mereröövlid" Viimsi Suveteater Viimsi Rannarahva Muuseumi õuel 2011 Indrek Hirv, "Viimane tango 1944 – Pallase lõpp", Emajõe Suveteater 2012 Peter Quilter, "Boyband", Endla 2012 Peep Pedmanson, "Pühajärve sõda ja rahu", Emajõe Suveteater 2012 Urmas Vadi, "Nukitsamees 2", Emajõe Suveteater Tartus kammivabriku klubis 2013 Aino Pervik, "Kunksmoor", Viimsi Suveteater / Emajõe Suveteater 2014 Aapeli "Üle linna Vinski", Emajõe Suveteater Laulupeomuuseumi õuel 2014 Peter Quilter, "Veel üks pilet", Emajõe Suveteater / Karlova teater 2015 Aapeli / A.Dvinjaninov, "Vinski ja Vinsetti", Emajõe Suveteater 2015 Richard Bean, "Üks mees, kaks bossi", Vanemuine 2016 Loone Ots, "Katarina mõrsjalinik. Risti ja kivi tee", Emajõe Suveteater 2016 Andres Dvinjaninov Zarah Leanderi mälestuste põhjal, "Zarah Leander", Karlova Teater 2018 Olav Ehala, "Buratino", Rahvusooper Estonia 2018 Nichola McAuliffe, "Juveliiri juubel", Emajõe Suveteater / Karlova Teater 2019 Silvia Rannamaa / Aidi Vallik, "Kadri", Emajõe Suveteater / Karlova Teater 2019 Rickard Fuchs, Andres Dvinjaninov, "Vanuse viiskümmend varjundit", Emajõe Suveteater / Karlova Teater 2021 Silvia Rannamaa / Aidi Vallik, "Kasuema", Emajõe Suveteater / Karlova Teater 2021 Eberhard Streul, “Heinari tähetund”, Emajõe Suveteater / Karlova Teater Andres Dvinjaninov on olnud kolm korda abielus. Esimesest abielust Eesti Draamateatri endise direktori Ruti Einpaluga on tal ühine tütar Stina ja poeg Markus Dvinjaninov. Teisest abielust näitleja Marika Barabanštšikovaga on tal ühine poeg Mattheus. Kolmandast abielust näitleja Ingrid Isotammega, on tal ühine tütar. 1988 noorte lavajõudude ülevaatuse preemia ("Lõks", Vanemuine) 1999 Eesti Teatriliidu meeskõrvalosatäitja auhind 2003 Eesti Autorite Ühingu aastapreemia, parim muusikaline kujundus ("Kunksmoor", Eesti Nukuteater) 2018 Tartu teerajaja Andres Dvinjaninov.[alaline kõdulink] Eesti Lavastajate ja Dramaturgide Liidu veebisait. "Andres Dvinjaninov sai uue naisega lapse". Kroonika. 8. oktoober 2011. Marina Lohk (14.11.2011). "Andres Dvinjaninov: väga raske on vahetada naisi". Postimees.